Περιεχόμενα
Δείκτης 🔎︎

# Χρήση έξυπνων ετικετών

Οι έξυπνες ετικέτες παρέχουν πρόσθετες πληροφορίες και λειτουργικότητα σε συγκεκριμένες λέξεις σε ένα έγγραφο του Writer. Τα διαθέσιμα χαρακτηριστικά μπορούν να είναι διαφορετικά για διαφορετικές επεκτάσεις για έξυπνες ετικέτες.

## Εγκατάσταση έξυπνων ετικετών

Οι έξυπνες ετικέτες μπορούν να βρεθούν ως επεκτάσεις στο LibreOffice Writer.

Για να εγκαταστήσετε μια έξυπνη ετικέτα, εφαρμόστε κάποιο από τα ακόλουθα:

- Αποθηκεύστε το αρχείο επέκτασης *.oxt στο σκληρό σας δίσκο, και ύστερα κάντε διπλό κλικ σε αυτό από το διαχειριστή αρχείων σας. Εναλλακτικά, στο LibreOffice επιλέξτε Εργαλεία - Διαχειριστής επεκτάσεων για να ανοίξετε το Διαχειριστή επεκτάσεων, κάντε κλικ στην Προσθήκη και περιηγηθείτε στο αρχείο.

- Κάντε κλικ σε μία σύνδεση αρχείου *.oxt έξυπνων ετικετών σε μια ιστοσελίδα και ανοίξτε τη σύνδεση με την προεπιλεγμένη εφαρμογή. Απαιτείται ένας σωστά ρυθμισμένος περιηγητής διαδικτύου.

## Μενού έξυπνων ετικετών

Οποιοδήποτε κείμενο σε ένα έγγραφο Writer μπορεί να σημειωθεί με μια έξυπνη ετικέτα, από επιλογή μια χρωματιστή με μαντζέντα υπογράμμιση. Μπορείτε να αλλάξετε το χρώμα στο LibreOffice - ΠροτιμήσειςΕργαλεία - Επιλογές - LibreOffice - Χρώματα εφαρμογής.

Όταν δείχνετε σε μια έξυπνη ετικέτα, μια αναδυόμενη συμβουλή σας πληροφορεί να πιέσετε το συνδυασμό Ctrl-πάτημα για να ανοίξει το μενού των έξυπνων ετικετών. Αν δεν χρησιμοποιείτε ποντίκι, τοποθετήστε το δείκτη μέσα στο κείμενο που έχετε επισημάνει και ανοίξτε το μενού περιβάλλοντος πιέζοντας το συνδυασμό πλήκτρων Shift+F10.

Στο μενού έξυπνων ετικετών μπορείτε να δείτε τις διαθέσιμες ενέργειες που έχουν ορισθεί για αυτή την έξυπνη ετικέτα. Επιλέξτε μια επιλογή από το μενού. Η εντολή Επιλογές έξυπνων ετικετών ανοίγει τη καρτέλα Έξυπνες ετικέτες της επιλογής Εργαλεία - Επιλογές αυτόματης διόρθωσης.

## Για να ενεργοποιήσετε και να απενεργοποιήσετε έξυπνες ετικέτες

Όταν έχετε εγκαταστήσει τουλάχιστον μια από τις επεκτάσεις έξυπνων ετικετών, βλέπετε την σελίδα Έξυπνες ετικέτες στο Εργαλεία - Επιλογές αυτόματης διόρθωσης. Χρησιμοποιήστε αυτόν τον διάλογο για να ενεργοποιήσετε ή να απενεργοποιήσετε της έξυπνες ετικέτες και να διαχειριστείτε τις εγκατεστημένες ετικέτες.

Το κείμενο που αναγνωρίζεται από το πρόγραμμα ως έξυπνη ετικέτα δεν ελέγχεται από τον αυτόματο ορθογραφικό έλεγχο.